CELEX: 52008PC0717
Language: lt
Date: 2008-10-30
Title: Pasiūlymas Tarybos reglamentas iš dalies keičiantis Tarybos reglamentą (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo

Svarbus teisinis pranešimas

|

52008PC0717

Pasiūlymas Tarybos reglamentas iš dalies keičiantis Tarybos reglamentą (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo  /* KOM/2008/0717 galutinis - CNS 2008/0208 */  

	[pic] | EUROPOS BENDRIJŲ KOMISIJA |Briuselis, 30.10.2008KOM(2008) 717 galutinis2008/0208 (CNS)PasiūlymasTARYBOS REGLAMENTASiš dalies keičiantis Tarybos reglamentą (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo(pateikta Komisijos)AIŠKINAMASIS MEMORANDUMAS1. Tarybos reglamentu (EB) Nr. 332/2002 sukuriama priemonė, kuria teikiama vidutinės trukmės finansinė pagalba valstybių narių mokėjimų balansui ir kuria pakeičiama ankstesnė priemonė, sukurta Tarybos reglamentu Nr. 1969/88. Šia priemone įgyvendinamas Sutarties 119 straipsnyje numatytas mechanizmas, pagal kurį Bendrija gali suteikti savitarpio pagalbą valstybei narei (su sąlyga, kad ji nepriklauso euro zonai), kai „dėl visuotinio mokėjimų balanso sutrikimo arba dėl disponuojamos valiutos rūšies valstybės narės mokėjimų balansui iškyla sunkumų arba didelė jų grėsmė“ .2. Pirmiau minėtu 2002 m. vasario mėn. priimtu reglamentu ankstesniame reglamente nustatyta riba sumažinta nuo 16 mlrd. EUR iki 12 mlrd. EUR. Šis sprendimas padarytas atsižvelgiant į labai sumažėjusį galimų pagalbos gavėjų skaičių – tuo metu euro zonai nepriklausė tik trys valstybės narės. Nors 8 konstatuojamojoje dalyje nurodyta: „ atrodo, kad [šis sumažinimas] […] yra tinkamas […] atsižvelgiant į Europos Sąjungos plėtrą ateityje“, dėl tarptautinių finansinių aplinkybių raidos šiandien daroma išvada, kad ši suma gali būti nepakankama, jei didelės Bendrijos vidutinės trukmės finansinės pagalbos prireiktų kelioms valstybėms narėms. Todėl, siekiant smarkiai padidinti Europos Sąjungos gebėjimą reaguoti į galimus euro zonai nepriklausančių valstybių narių poreikius, siūloma šią aukščiausią ribą padidinti iki 25 mlrd. EUR.3. Taip pat siūloma nustatyti specialią tvarką aukščiausiai ribai pakeisti, kai skubiai reikia priimti tokį sprendimą, nes pagal galiojančią tvarką – dėl to Sutarties 308 straipsnyje numatyta tvarka reikia peržiūrėti patį Reglamentą Nr. 332/2002 – neįmanoma labai greitai priimti sprendimo, kurio galėtų prireikti atsižvelgiant į neįprastai didelius rinkų veiklos sutrikimus. Todėl Taryba turėtų suteikti teisę Komisijai nuspręsti peržiūrėti aukščiausią ribą gavus Ekonomikos ir finansų komiteto (EFK) nuomonę tiek dėl poreikio tai skubiai padaryti, tiek dėl nustatytinos naujos aukščiausios ribos. Todėl įprastinė aukščiausios ribos peržiūros tvarka paliekama tiems atvejams, kai nėra poreikio ją skubiai keisti arba kai EFK prieštarauja skubios tvarkios naudojimui arba nesutinka su naująja nustatytinos aukščiausios ribos suma.2008/0208 (CNS)PasiūlymasTARYBOS REGLAMENTASiš dalies keičiantis Tarybos reglamentą (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 308 straipsnį,atsižvelgdama į Komisijos pasiūlymą[1], pateiktą pasikonsultavus su Ekonomikos ir finansų komitetu,atsižvelgdama į Europos Parlamento nuomonę[2],atsižvelgdama į Europos centrinio banko nuomonę,kadangi:(1) Atsižvelgiant į didelį euro zonai nepriklausančių valstybių narių skaičių ir galimybę, kad kelioms iš jų dėl dabartinės pasaulio finansinės krizės galėtų prireikti Bendrijos vidutinės trukmės finansinės pagalbos, reikia smarkiai padidinti valstybėms narėms suteikiamų dar nepanaudotų paskolų sumos aukščiausią ribą, nustatytą Reglamente (EB) Nr. 332/2002.(2) Siekiant pagerinti Bendrijos gebėjimą greitai reaguoti į didelius finansinės aplinkos pokyčius, turinčius įtakos bendrai pagalbos sumai, kurios gali prireikti valstybėms narėms, turėtų būti nustatyta tos aukščiausios ribos būsimų peržiūrų ad hoc tvarka.(3) Todėl Reglamentą (EB) Nr. 332/2002 reikėtų atitinkamai iš dalies pakeisti,PRIĖMĖ ŠĮ REGLAMENTĄ:1 straipsnisReglamento (EB) Nr. 332/2002 1 straipsnis iš dalies keičiamas taip:1 dalies antra pastraipa pakeičiama taip:„Pagal šią priemonę valstybėms narėms suteikiamų dar nepanaudotų paskolų suma apribojama iki 25 milijardų eurų dydžio pagrindinės sumos.“;straipsnis papildomas 3 dalimi: „Kai, rimtai pablogėjus finansinei aplinkai, kelioms valstybėms narėms skubiai reikia Bendrijos vidutinės trukmės finansinės pagalbos, Komisija gali nuspręsti peržiūrėti aukščiausią ribą, gavusi Ekonomikos ir finansų komiteto nuomonę tiek dėl poreikio skubiai peržiūrėti aukščiausią ribą, tiek dėl pačios peržiūrėtos aukščiausios ribos. Naujoji aukščiausia riba įsigalioja kitą dieną po jos paskelbimo Europos Sąjungos oficialiajame leidinyje .“2 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje 2008 m. gruodžio xx d.Tarybos varduPirmininkas [1] OL C […], […], p. […].[2] OL C […], […], p. […].